إب محافظه من محافظات اليمن بتبعد عن صنعا العاصمه حوالى 180 كم للجنوب و عن تعز حوالى 65 كم. بتعتبر العاصمه السياحيه لليمن لجمال طبيعتها و الهوا و الخصوبه. مديه إب مبينه على ارتفاع 2050 فوق سطح البحر. اتسمت زمان بالثجه, و بيقول المؤرخين ان تسميتها فارسيه و بتعنى غزيره الامطار, أو ان تسميتها من ابا و هو العشب و الكلا كونها دائمه الخضره زى ما ورد فى القرآن الكريم قوله تعالى (فاكهه و ابا) فممكن يكون أصل التسميه أبا و اتخفف الى أب, أما الاب لويس معلوف اليسوعى بيقول فى كتاب المنجد ان إب مشتقه من شهر آب (أغسطس), بس الراجح انها تسميه حميريه و معناها بالحميريه (الكبير). كانت من اهم المناطق اليمنيه فى قيام الدويلات و الممالك التاريخيه القديمه زى: دوله حِمْيَر: و اللى أسسها الملك ذى ريدان الحِمْيَرى 115 ق.م. الدوله الصليحيه: اللى قامت على يد الملك على بن محمد الصليحى و كانت عاصمتها صنعا. الدوله الاسماعيليه: من أواخر القرن التالت الهجرى الى القرن الخامس الهجرى و من اواخر القرن التاسع الميلادى الى القرن الحداشر الميلادى. محافظه إب هى الاكتر اغتراب بين سكانها فى السعوديه و فى أمريكا و اغلب سكانها مجنسين و عدد سكانها حوالى تلات ملايين انسان (2,131,861 حسب تعداد 2004م).